Berlingske Tidende, 1833-06-20
Følgende er det summariske Jndhold af Regjeringens Hensigter angaaende vore ostindiske Besiddelser. Ministrene foreslaae 1) At adskille de to Elementer i det ostindiske Compagnie, Handelen og det souveraine Herredømme. 2) Aldeles at ophæve Handelsmonopolet og at gjøre Handelen aldeles fri, men 3) at tilstaae Compagniet Ret til at beholde sin nuværende Autoritet i Jndien i tyve Aar. 4) At udstede en Lov, som tillader Europæerne, at have Land=Ejendomme i Ostindien. 5) At tilstede alle indfødte Ostindianere, uden Hensyn til Farve, Fødsel eller Religion, samme Adgang til at erholde Embeder, som Europæerne. 6) At de nuværende Dividender, til Beløb 630,000 Pd. St., som Actie=Ejerne aarligen oppebære, skulle sikkres dem ved en Annuitet, der udredes ene og allene af de ostindiske Territorial-Jndkomster. 7) At Actie=Ejerne ved Udløbet af de tyve Aar, medens hvilke Bestyrelsen endnu tilkommer Compagniet, skulle have Ret til, dersom de saa miste Administrationen, at fordre deres Capital udbetalt; men, 8) at den forhennævnte Annuitet af 630,000 Pd. St. skal vedblive i fyrretyve Aar, dersom Compagniet ved Slutningen af de tyve Aar ikke forlange denne Capital udbetalt. 9) At det efter de forretyve Aars Forløb skal overlades til Parlamentets Godtbefindende, med tre Aars Varsel, at indløse den omtalte Annuitet med Et Hundrede Pd. St. for hvert Annuitetsbeløb af fem Pd. St. og fem Sh. 10) At der skal oprettes en Forsikkringsfond af to Millioner; denne Fond skal stedse accumuleres ved at lægge Renten til Capitalen, indtil den er stegen til en Sum af tolv Millioner Pd. St. Dette Fond er bestemt til at garantere den regelmæssige Udbetaling af Annuiteten, og skal til Slutning anvendes til Udbetalingen af Compagniets Capital. Om disse Bestemmelser ere Regjeringen og det ostindiske Compagnie blevne enige; tillige er draget Omsorg for, at Compagniets Eiendom fuldkommen betrygges det. - Endnu ere nogle enkelte af de underordnede Punkter, som fortjene at omtales; de angaae Tolden paa Thee. En af Compagniets Directeurer, Hr. Grant, har foreslaaet, i denne Henseende at følge den amerikanske Plan, og bestemme Toldafgiften i Forhold til TheensQvalitet, saa at ikke de ringere Theesorters Consumenter skulle bære en uforholdsmæssig Deel af Afgiften. Med Hensyn dertil, foreslaaer Hr. Grant, at inddele Theen i fire eller fem bestemt Classer, og at bestemme Tolden i Forhold til de forskjellige Priser. - J Henseende til den Thee, som det ostindiske Compagni nu er i Besiddelse af, tilstedes Compagniet en passende Tid til at disponere derover, før det tillader private Handlende at concurrere med det. - Hr. Grant troede ikke, at nogen Bestemmelse burde finde Sted, angaaende de Skibes Størrelse, der handle paa China. - J Henseende til de Silke=Establissementer, som Compagniet ejer i Jndien, tillades det Compagniet, at beholde dem, indtil det kan afhænde dem til Capitalister, saa at Landet fremdeles kan forsynes med den fornødne Silke. Vort Lands Handel faaer daglig nyt Liv. Der gjøres saa mange Bestillinger i Manufacturerne, at alle Arbeiderne i Manufactur-Districterne have Arbeide. J Manchester ere alle Oplagene udsolgte, og de indløbende Bestillinger kunne, som en Følge deraf, først expederes to til tre Uger efterat de ere anmeldte.